আর্যভট্ট
আর্যভট্টের কাজ থেকে তাঁর জন্মসাল সম্পর্কে সুস্পষ্ট তথ্য পাওয়া গেলেও তাঁর জন্মস্থান নিয়ে সুবিশেষ কোন তথ্য পাওয়া যায়নি। আর্যভট্টের অন্যতম ভাষ্যকার প্রথম ভাস্করের ভাষ্য অণুযায়ী তাঁর জন্ম হয়েছিল অশ্মকা নামের একটি জায়গায়। প্রাচীন বৌদ্ধ এবং হিন্দু রীতিতে এই জায়গাটিকে নর্মদা এবং গোদাবরী নদীর মধ্যবর্তী স্থানে দক্ষিণ গুজরাট এবং উত্তর মহারাষ্ট্রের আশেপাশের একটি জায়গা হিসেবে চিহ্নিত করা হয়।
আলেক্সান্দর প্রখরভ
আলেক্সান্দ্‌র মিখাইলোভিচ প্রখরভ (রুশ: Александр Михайлович Прохоров) (জুলাই ১১, ১৯১৬ - জানুয়ারি ৮, ২০০২) সোভিয়েত/রুশ পদার্থবিজ্ঞানী যিনি অস্ট্রেলিয়াতে জন্মগ্রহণ করেছিলেন। তিনি ১৯৬৪ সালে অপর দুই বিজ্ঞানী চার্লস হার্ড টাউন্‌স এবং নিকোলাই বাসভের সাথে যৌথভাবে পদার্থবিজ্ঞানে নোবেল পুরস্কার লাভ করেন। তারা কোয়ান্টাম ইলেকট্রনিক্স বিষয়ে মৌলিক গবেষণার মাধ্যমে লেজার এবং মেজার উদ্ভাবনে ভূমিকা রাখার জন্য এ পুরস্কার পেয়েছিলেন।